[{"text_idx": "#000001", "text": "Mi gratulas vin c\u0302e eklego de la unika verko de fratoj Strugackij. Kompreneble, se vi jam konas la sep aliujn, aperintajn antau\u0306e, vi nepre diros, ke c\u0302iu verko de fratoj Strugackij estas unika. Certe, vi pravas. Do nun la unikeco de via legaj\u0302o estas en tio, ke g\u0302i estas la plej satira, la plej moka, la plej ofenda por la sovetia s\u0302tata sistemo. \u201cLa libro, verkita per galo kaj vinagro\u201d \u2013 diris Boris Strugackij."}, {"text_idx": "#000002", "text": "Tiaspeca libro ne povus havi facilan sorton. La tuteca teksto de la \u201cFabelo pri la Triopo\u201d, finverkita en 1967 aperis por la publiko nur en 1987! En dau\u0306ro de tiuj dudek jaroj Arkadij kaj Boris Strugackij faris multegajn provojn publikigi g\u0302in tutece au\u0306 poparte en diversaj revuoj de Sovetio, sed ec\u0302 konataj, amikemaj redaktoroj preferis g\u0302entile rezigni la publikigon. Lau\u0306 konsilo de populara scienc-fikcia verkisto S. Gansovskij la au\u0306toroj decidis refari la \u201cFabelon\u201d. Ili kurtigis g\u0302in preskau\u0306 duone, foriginte la plej mokajn partojn, ili mildigis la plej akrajn lokojn, tiel, ke fakte aperis la verko, memstare vivanta \u2013 \u201cFabelo pri la Triopo-2\u201d. Sed denove la s\u0302tataj eldonejoj, post tralego de la manuskripto, rifuzis al la au\u0306toroj. Finfine la manuskripto trafis al siberia almanako \u201cAngara\u201d, kies c\u0302efredaktoro en la fino de 1968 kurag\u0302e publikigis la \u201cFabelon-2\u201d en du sinsekvaj numeroj de la almanako. Tiu kurag\u0302o kostis al la c\u0302efredaktoro la laborlokon. Komence de 1969 la buroo de Irkutska distrikta komitato de KPSU, t.e. la plej alta reganta institucio en la distrikto, pro \u201cpublikigo de idee netau\u0306ga novelo de A. kaj B. Strugackij\u201d senigis lin je la c\u0302efredaktora posteno."}, {"text_idx": "#000003", "text": "Sed la au\u0306torojn gvatis ec\u0302 pli grandaj malagrablaj\u0302oj. En 1970 la \u201cFabelon-2\u201d publikigis kontrau\u0306sovetia revuo \u201cGrani\u201d \u2013 tio estis taksata jam preskau\u0306 kiel komploto, kontrau\u0306s\u0302tata krimo."}, {"text_idx": "#000004", "text": "La publikigo okazis sen scio de la au\u0306toroj, sed tiu vero ne malpliigis koleron de la oficialuloj-kuratoroj de la verkistaro. La fratoj estis devigitaj verki proteston kontrau\u0306 tiu publikigo, kaj tiu deviga laboreto estis por ili pli terura ol ec\u0302 la jug\u0302a puno. Felic\u0302e, la protesto, kiu devis aperi en la \u201cLiteratura gazeto\u201d, la plej au\u0306toritata organo de la Verkista Unio, iakau\u0306ze neniam estis aperinta."}, {"text_idx": "#000005", "text": "Intertempe la \u201cFabelo\u201d vastig\u0302is en la lando per la \u201csamizdataj\u201d retajpoj, restante legata kaj s\u0302atata de diversag\u0302a civitanaro."}, {"text_idx": "#000006", "text": "Kial do, la \u201cFabelo pri la Triopo\u201d estis provokinta tioman timon kaj malamon de la sovetia burokrataro? C\u0302ar en la roluloj de tiu libro la burokratoj rekonis sin kaj ekvidis la primokatan epokon de burokratisma stagnado, subpremado de la libera racia penso. Ec\u0302 la titolo tuj revokis en la memoro la fifamajn \u201ctriopojn\u201d de la stalina \u201cgranda purigo\u201d. Kaj sur la pag\u0302oj de la libro, kie disvolvis sian fus\u0302an agadon TRUFEo - Triopo, Registranta kaj Unueciganta Fenomenojn Eksterkomprenajn, bolas la mokanta humuro, efektive plena je galo, pipro, vinagro. Tie la membroj de la Triopo (kiuj, cetere, estas kvar!), la personoj, absolute profanaj kaj subnivelaj, estas postenigitaj por trakti kaj decidi pri la sortoj de neklarigitaj fenomenoj, kolektitaj en speciala Kolonio. La prezidanto Lavr Fedotovic\u0302, opinianta sin la popolo. La g\u0302isosta burokrato Purcelankis, febre foliumanta la instrukciaron. La seng\u0302ena orgojlulo Pankonsumov kun sia agresema stulteco. La c\u0302iam dormanta kolonelo de lau\u0306esence stulta motor-kavaleria trupo. Ankau\u0306 la helpantoj: la scienca konsultanto, profesoro Elkurello, veninta el la antau\u0306a gaja \u201cLundo ekas sabate\u201d kaj la kompatinda komandanto de la Kolonio. Malsimpatiaj uloj, similaj la antau\u0306jarcentajn protagonistojn el la verkoj de la genia Saltykov- S\u0302c\u0302edrin, priridindaj kaj priridataj. La jug\u0302atoj de ili, provizoraj enlog\u0302antoj de la Kolonio \u2013 ekde la memama Cimo Parolulo kaj trofiera polpo Spiridono g\u0302is la g\u0302enema pterodaktilo Kuzjma, vekas en la legantaro pli da s\u0302ato kaj simpatio."}, {"text_idx": "#000007", "text": "C\u0302u vi diras, ke la sovetia epoko bons\u0302ance forpasis antau\u0306 dudek jaroj, do tiuj figuroj estas malmodaj kaj mem la verko \u2013 malaktualig\u0302inta? Ho, kara leganto, tion vi povas diri, log\u0302ante en iu benata lando sen profanoj, sen ordinara c\u0302iutaga korupto... c\u0302u ekzistas tia lando?"}, {"text_idx": "#000009", "text": "\u041c\u043e\u043d\u043e\u0433\u0440\u0430\u0444\u0438\u044f \"\u0418\u0441\u0442\u043e\u0440\u0438\u044f \u043f\u0440\u0438\u043c\u0435\u043d\u0435\u043d\u0438\u044f \u044d\u0441\u043f\u0435\u0440\u0430\u043d\u0442\u043e \u0432 \u0420\u043e\u0441\u0441\u0438\u0438\""}, {"text_idx": "#000010", "text": "\u042d\u0441\u043f\u0435\u0440\u0430\u043d\u0442\u043e - \u043b\u0438\u0442\u0435\u0440\u0430\u0442\u0443\u0440\u0430 \u043d\u0430 \u0440\u0443\u0441\u0441\u043a\u043e\u043c\n\u041a\u043d\u0438\u0433\u0438 \u043d\u0430 \u044d\u0441\u043f\u0435\u0440\u0430\u043d\u0442\u043e \u0434\u0440\u0443\u0433\u0438\u0445 \u0438\u0437\u0434\u0430\u0442\u0435\u043b\u044c\u0441\u0442\u0432"}, {"text_idx": "#000012", "text": "\u0418\u043b\u043b\u044e\u0441\u0442\u0440\u0430\u0446\u0438\u0438 \u043a \u043a\u043d\u0438\u0433\u0435 \"\u0418\u0441\u0442\u043e\u0440\u0438\u044f \u043f\u0440\u0438\u043c\u0435\u043d\u0435\u043d\u0438\u044f \u044d\u0441\u043f\u0435\u0440\u0430\u043d\u0442\u043e \u0432 \u0420\u043e\u0441\u0441\u0438\u0438\"\n\u041a\u043d\u0438\u0433\u0438 \u0438\u0437\u0434\u0430\u0442\u0435\u043b\u044c\u0441\u0442\u0432\u0430 \u0418\u043c\u043f\u044d\u0442\u043e \u043d\u0430 \u0438 \u043e\u0431 \u044d\u0441\u043f\u0435\u0440\u0430\u043d\u0442\u043e \u0432 \u0431\u0438\u0431\u043b\u0438\u043e\u0442\u0435\u043a\u0430\u0445 \u0420\u043e\u0441\u0441\u0438\u0438\n\u0418\u043d\u0442\u0435\u0440\u0432\u044c\u044e \u0441 \u0411\u043e\u0440\u0438\u0441\u043e\u043c \u0421\u0442\u0440\u0443\u0433\u0430\u0446\u043a\u0438\u043c \u043d\u0430 \u044f\u0437\u044b\u043a\u0435 \u044d\u0441\u043f\u0435\u0440\u0430\u043d\u0442\u043e (1992 \u0433\u043e\u0434)\nKelkaj impresoj pri la romano \u201cMi stelojn jungis al revado \u201d"}]